CELEX: 62017CN0645
Language: el
Date: 2017-11-20 00:00:00
Title: Υπόθεση C-645/17: Αίτηση προδικαστικής αποφάσεως την οποία υπέβαλε το Landgericht Frankfurt am Main (Γερμανία) στις 20 Νοεμβρίου 2017 — Emirates Airlines — Direktion für Deutschland κατά Aylin Wüst, Peter Wüst

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/7
            
         Αίτηση προδικαστικής αποφάσεως την οποία υπέβαλε το Landgericht Frankfurt am Main (Γερμανία) στις 20 Νοεμβρίου 2017 — Emirates Airlines — Direktion für Deutschland κατά Aylin Wüst, Peter Wüst
   (Υπόθεση C-645/17)
   (2018/C 112/10)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Frankfurt am Main
   
      Διάδικοι στην υπόθεση της κύριας δίκης
   
   
      Εναγόμενη και εκκαλούσα: Emirates Airlines — Direktion für Deutschland
   
      Ενάγοντες και εφεσίβλητοι: Aylin Wüst, Peter Wüst
   
      Προδικαστικά ερωτήματα
   
   
               1)
            
            
               Έχει το άρθρο 5, παράγραφος 3, του κανονισμού (ΕΚ) 261/2004 (1) του Συμβουλίου, της 11ης Φεβρουαρίου 2004, την έννοια ότι η προσωρινή διακοπή λειτουργίας αερολιμένα λόγω ατυχήματος αεροσκάφους κατά την προσγείωση συνιστά έκτακτη περίσταση;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Έχει το άρθρο 5, παράγραφος 3, του κανονισμού (ΕΚ) 261/2004 του Συμβουλίου, της 11ης Φεβρουαρίου 2004, την έννοια ότι η προσωρινή διακοπή λειτουργίας αερολιμένα συνιστά έκτακτη περίσταση ακόμη και αν το αεροσκάφος που υπέστη το ατύχημα ανήκε στον στόλο του αερομεταφορέα, ο οποίος επικαλείται έκτακτη περίσταση σε σχέση με καθυστέρηση πτήσεως λόγω της διακοπής λειτουργίας του αερολιμένα;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα:
               Έχει το άρθρο 5, παράγραφος 3, του κανονισμού (ΕΚ) 261/2004 του Συμβουλίου, της 11ης Φεβρουαρίου 2004, την έννοια ότι η καθυστέρηση αφίξεως που υπερβαίνει τις τρεις ώρες «έχει προκληθεί» από αυτήν την έκτακτη περίσταση, ακόμη και αν το αεροσκάφος που υπέστη το ατύχημα ανήκε στον στόλο του αερομεταφορέα, ο οποίος επικαλείται έκτακτη περίσταση σε σχέση με καθυστέρηση πτήσεως λόγω της διακοπής λειτουργίας του αερολιμένα;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE 2004, L 46, σ. 1).